OpenLLM-France/wikimedia huggingface dataset:
# Willie MacFadyen

William MacFadyen (23 de juny de 1904 - 20 de gener de 1971) fou un futbolista escocès de la dècada de 1930 i entrenador.
Fou internacional amb la selecció d'Escòcia i amb la selecció de la lliga escocesa. Pel que fa a clubs, defensà els colors de Motherwell i Huddersfield Town. Fou el màxim golejador de la lliga escocesa de futbol dos cops.
Entre 1945 i 1954 fou entrenador de Dundee United.

## Palmarès

Motherwell
* Lliga escocesa de futbol: 1931-32

## Referències

* ↑ Perfil a londonhearts
* ↑ «ARFTS - William MacFadyen 1931-1932 Scottish First Division». ARFTS. Arxivat de l'original el 2017-10-26. [Consulta: 9 setembre 2018].
* ↑ Màxims golejadors RSSSF
* ↑ Perfil a scottishfa
# Serrat de les Bancalades

El Serrat de les Bancalades és un serrat del municipi de Castell de Mur, al Pallars Jussà, dins del terme antic de Mur. Pertany a l'entorn del poble del Meüll.
Està situat al nord del Meüll, a llevant de la Serra del Castell i al sud del Serrat de Purredó. Està delimitat al nord per la llau de les Bancalades i a migdia pel Vedat de Batllevell, de l'Hort del Romeral i de la Costa del Rei.
# Kapes

Kapes va ser una reina egípcia de la XXII Dinastia. Era l'esposa del rei Takelot I, tercer sobirà de la dinastia.

## Genealogia

Sabem de l'existència de Kapes gràcies a l'estela de Pasenhor descoberta al Serapeu de Saqqara. Els seus orígens, però, no s'han determinat, tot i que és probable que pertanyés a un dels clans libis que compartien el país en aquella època. Es va casar amb Takelot I i li va donar un fill, Osorkon II.
Kapes en jeroglífic :
Amb motiu de l'enterrament del seu fill, va deixar una inscripció dedicatòria a la tomba familiar que el seu fill havia construït dins la necròpolis reial de Tanis. Descoberta a finals de la dècada de 1930, aquesta inscripció es troba al mur de l'avantsala de la tomba, prop de l'accés a la volta en què es va col·locar o traslladar el sarcòfag de Takelot.
La inscripció és a nom d'un general d'Osorkon II, Paixereniset, que va voler deixar un testimoni de pietat cap al seu mestre, i està signada per la reina mare que especifica que va fer aquest monument per al seu fill: ir n.f K3pws que es tradueix com a "Kapus va fer (o va construir) això per a ell".
No només ens demostra que la reina mare va sobreviure al seu marit i al seu fill, sinó que especifica que va ser ella qui va encarregar la construcció de la volta o almenys que va supervisar-ne personalment els preparatius, així com la del seu. marit que està enterrat en una cambra secundària de la tomba.

## Sepultura

La ubicació de l'enterrament de Kapes segueix sent desconeguda fins als nostres dies, com gairebé tots els enterraments de les reines de la XXII dinastia5.

## Referències

* ↑ Grajetski, 2005.
* ↑ Tyldesley, 2006.
* ↑ Dodson i Hilton, 2004.
* ↑ Kitchen, 1996.
* 1 2 Dodson, 2012, p. 109.
* ↑ Ritner, 2009, p. 347.
* ↑ Yoyotte, 1987, p. 109.

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Dodson, Aidan. Afterglow of Empire: Egypt from the Fall of the New Kingdom to the Saite Renaissance (en anglès). Oxford University Press, 2012. ISBN 9789774165313.
* Grajetzki, Wolfram. Ancient Egyptian Queens: A Hieroglyphic Dictionary (en anglès). Golden House Publications, 2005. ISBN 978-0954721893.
* Kitchen, Kenneth A. The Third Intermediate Period in Egypt: 1100-650 BC (en anglès). Liverpool University Press, 1996. ISBN 978-0856682988.
* Ritner, Robert Kriech. The Libyan Anarchy: Inscriptions from Egypt's Third Intermediate Period (en anglès). Society of Biblical Lit, 2009. ISBN 978-1589831742.
* Tyldesley, Joyce. Chronicle of the Queens of Egypt (en anglès). Thames & Hudson, 2006. ISBN 0-500-05145-3.
* Yoyotte, Jean. Tanis. L'or des pharaons (en francès). Association Française d'Action Artistique, 1987. ISBN 13: 9782865450572.
# Kapel·li

Kapel·li (en rus: Капеллы) és un poble de l'óblast de Saràtov, a Rússia, segons el cens del 2010 tenia 15 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Kapeliele Faupala

Kapeliele Faupala (Ahoa, Hahake, 1940) va ser el rei d'Uvea (lavelua), que governa l'illa Wallis, des de 2008 fins al 2 de setembre 2014. Treballà com a funcionari de l'administració francesa en el departament d'obres públiques fins que es va retirar el 1995. El 2004 fou nomenat cap del Consell Tradicional de Ministres (Kivalu), càrrec que ocupà fins que fou coronat rei. Va tenir un paper important en la crisi politica de 2005 a aquesta illa.
Als sis mesos de la mort de Tomasi Kulimoetoke II, el 25 de juliol de 2008 fou coronat rei d'Uvéa enmig d'un estricte cerimonial i amb representants del govern de Nova Caledònia, on hi ha una important colònia de wallisians. Nogensmenys, la seva coronació ha estat qüestionada pels reformistes, que afirmen que creuen que és «és un rei imposat i vol prendre el tron sense el consentiment del Consell de les tres grans famílies reials com exigeix la tradició secular».
El 2 de setembre 2014, és destituït després de conflictes amb el seu primer ministre (Kivalu). L'illa Uvea (Wallis) es queda sense rei des d'aquesta data.

## Referències

* ↑ «« Wallis : le nouveau lavelua intronisé vendredi matin », Les Nouvelles Calédoniennes, 23/07/2008». Arxivat de l'original el 2008-12-01. [Consulta: 30 gener 2010].
* ↑ «Le roi de Wallis officiellement destitué» (en francès). Le Monde, 05-09-2014. [Consulta: 13 abril 2016].

## Enllaços externs

* Kapiliele Faupala crowned new King of Wallis Arxivat 2011-07-13 a Wayback Machine. a Island Business, 26/7/2008
| Precedit per: Tomasi Kulimoetoke II | Lavelua d'Uvea 2007 - 2014 | Succeït per: - |
# Júkovo (Tomsk)

* Per a altres significats, vegeu «Júkovo».
Júkovo (en rus: Жуково) és un poble de l'óblast de Tomsk, a Rússia, que el 2021 tenia 323 habitants.

## Referències

* ↑ Численность населения городских округов, муниципальных районов, городских и сельских поселений, городских населённых пунктов, сельских населённых пунктов. Том 1. Численность и размещение населения Томской области (Итоги Всероссийской переписи населения 2020 года (en rus).
# Karin Melis Mey

Karin Melis Mey (Pretòria, 31 de maig de 1983) és una atleta turca de salt de llargada. Nascuda Karin Mey com a sud-africana, des de 2008 és ciutadana de Turquia i va representar el país en competicions internacionals, començant amb els Jocs Olímpics d'Estiu de 2008. Va ser la primera atleta turca en rebre una medalla de bronze en un mundial, amb el seu salt de 6m80 al Campionat Mundial d'Atletisme de 2009 a Berlín. També estara als Jocs Olímpics d'Estiu de 2016.
Mey és esportista de Fenerbahçe SK i és casada amb el seu entrenador, Charley Stohmenger.

## Referències

* ↑ https://web.archive.org/web/20090827154129/http://www.haber7.com/haber/20090824/Karin-Melis-Mey-Turk-spor-tarihine-gecti.php
* ↑ http://www.haber10.com/spor/karin_melis_mey_olimpiyat_vizesini_aldi-616432 Arxivat 2016-10-13 a Wayback Machine.
* ↑ http://www.haberturk.com/spor/diger/haber/1132263-karin-melis-mey-milli-formayi-yeniden-giymek-cok-guzel Arxivat 2016-08-12 a Wayback Machine.
# Karin Mack

Karin Mack (Viena, Àustria, 1940) és una fotògrafa austríaca.
A principis de la dècada de 1970, va començar a preguntar-se per la seva situació vital i a examinar la imatge que tenia d'ella mateixa; aquesta recerca per identificar l'essència única i singular —i, no obstant això, de múltiples facetes— del seu jo es va convertir en el centre de la seva investigació fotogràfica. No sense ironia, Mack feia al·lusió als estereotips de la vida burgesa, transferint-los a la seva imaginativa i particular iconografia.

## Obres destacades

Bügeltraum (Somni de planxar, 1975) és el malson d'una mestressa de casa com cal quan la feina anodina de tenir cura de la roba es converteix en un ritual de sacrifici: la post de planxar esdevé un fèretre sobre el qual veiem la planxadora amb els peus descalços que apunten al més enllà, en una composició surrealment bella i velada per l'ombra del seu dolor.
Zerstörung einer Illusion (Demolició d'una il·lusió, 1975) juga amb la construcció de la idíl·lica harmonia en la fotografia publicitària; l'aspecte impecable i feliç d'una dona que té un pot de melmelada a les mans s'esquerda quan l'artista l'ataca, el deconstrueix i, finalment, l'esborra. La mort de la imatge i la destrucció de la fotografia són alhora el final d'una il·lusió i un acte d'alliberament.

## Referències

* ↑ «FEMINISMES! Exposicions». CCCB, 2019. [Consulta: 20 desembre 2019].

## Bibliografia

* Freischwimmen. Zur Geschichte der Internationalen Aktionsgemeinschaft Bildender Künstlerinnen IntAkt, de'A Almhofer &Cie KG, Gumpoldskirchen 2011, ISBN 978-3-901867-30-9
* Nahe Ferne (Bildband), Edition Fotohof, Band 198, Salzburg 2014, ISBN 978-3-902675-98-9
* Wolkenschatten / Dichterlicht. Gedanken zu Island, Bibliothek der Provinz, Weitra 2018, ISBN 978-3-99028-724-8
# José Emilio Cervera Llavador

José Emilio Cervera Llavador (València, 19 de juny de 1965) és un polític valencià, diputat en la VI legislatura de les Corts Valencianes.
De 1991 a 1995 fou president de la Federació Valenciana de Tennis. L'any 2000 és nomenat sotssecretari autonòmic de Relacions Institucionals de la Generalitat Valenciana. Un càrrec adscrit a la Presidència que ostentava Eduardo Zaplana amb qui va seguir l'any 2002 com a assessor personal d'aquest com a Ministre de Treball del Govern espanyol.
A les eleccions a les Corts Valencianes de 2003 fou elegit diputat per València del Partido Popular, però va deixar el càrrec poc després per ser nomenat Secretari Autonòmic d'Esport en l'organigrama de la Conselleria de Cultura, Educació i Esport de la Generalitat Valenciana amb Esteban González Pons de conseller i Francisco Camps com a cap del Consell. Va romandre en el càrrec fins al novembre de 2004 quan va cessar per petició pròpia i va passar a treballar per a l'empresa de promoció immobiliària Onofre Miguel.
El novembre de 2010 fou novament elegit president de la Federació Valenciana de Tennis amb el suport de tennistes com Juan Carlos Ferrero Donat i David Ferrer i Ern.

## Referències

* ↑ José Emilio Cervera vuelve a la presidencia de la Federación de Tenis de la Comunidad Valenciana Arxivat 2010-12-22 a Wayback Machine., al web de la RFET, 16 d'octubre de 2010
* 1 2 «El zaplanista Cervera intenta volver a la política como candidato del PP en Godella» (en castellà), 02-10-2006. [Consulta: 27 gener 2023].
* ↑ «Fitxa de les Corts Valencianes». Arxivat de l'original el 2016-03-04. [Consulta: 31 juliol 2015].
* ↑ Juan Carlos Ferrero apoya a Cervera Llavador a hoytorrevieja.es
# Jérôme Sable

Jérôme Sable és un director de cinema, guionista i compositor canadenc.

## Premis

* 2010: premi al curtmetratge de terror a l'Austin Fantastic Fest per The Legend of Beaver Dam;
* 2010: trofeu al millor curtmetratge al Screamfest per The Legend of Beaver Dam;
* 2010: Premi al millor curtmetratge al XLIII Festival Internacional de Cinema Fantàstic de Catalunya per The Legend of Beaver Dam
* 2011: gran premi del jurat al millor curtmetratge al Festival Internacional de Cinema de Dallas per The Legend of Beaver Dam;
* 2011: premi al millor curtmetratge de terror al Festival de Cinema de Newport Beach per The Legend of Beaver Dam;
* 2011: menció honorífica al director de curtmetratges al Festival de Cinema de Sundance per The Legend of Beaver Dam;

## Filmografia

* 2010 : Meanwhile...
* 2010 : The Legend of Beaver Dam (curtmetratge)
* 2014 : Stage Fright

## Notes i referències

* ↑ Jerôme Sable a uclaextension
* ↑ Papa Noel gana en Sitges, El País, 16 de octubre de 2010, consultado el 17 de octubre del mismo año.
* ↑ David Burger, "Sundance short 'The Legend of Beaver Dam' scaring up buzz". The Salt Lake Tribune, January 28, 2011.
* ↑ No hay máscara que cien años dure. Sobre «Stage Fright» de Jerome Sable a skywaspink.com
# Katin

«Katin» té aquests significats:
* Katin (Smolensk), poble de l'óblast de Smolensk, a Rússia
* Katin (Irkutsk), poble de l'óblast d'Irkutsk, a Rússia
# Kniajikha (Nijni Nóvgorod)

* Per a altres significats, vegeu «Kniajikha».
Kniajikha (en rus: Княжиха) és un poble de l'óblast de Nijni Nóvgorod, a Rússia, segons el cens del 2010 tenia 350 habitants, pertany al municipi de Tenekàievo.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Jot Down

Jot Down Cultural Magazine, o simplement Jot Down, (de l'anglès, «Prendre nota»), és una publicació cultural fundada per Ángel Luis Fernández i Ricardo J. González el maig de 2011 amb The New Yorker com a referent. Compta amb una edició en paper a partir de la versió en línia. Destaca pels seus articles i entrevistes extenses, i la seva aposta pel blanc i negre.
Entre els col·laboradors, destaquen Enric González, Juan José Gómez Cadenas, Pepe Albert de Paco, Manuel Jabois, Jordi Bernal, Tsevan Rabtan o Fernando Savater. Carles A. Foguet n'és el director de comunicació. El març de 2012 el seu lloc web rondava les 400.000 visites mensuals, i 800.000 lectors mensuals en 2015. El juny de 2012 va estrenar la seva edició en paper, en commemoració del primer aniversari de la publicació, i l'octubre del mateix any va publicar un nou número sobre sèries de televisió. A partir de 2013 la publicació de la versió en paper va ser trimestral. Compta amb l'editorial Jot Down Books.
El 2015 va arribar a un acord amb El País, que va durar fins al 2019 segons el qual el diari inclouria un suplement anomenat Jot Down Smart amb el mateix estil de la revista.

## Referències

* ↑ López Trujillo, Noemí. «Jot Down aspira a ser el ‘New Yorker’ español» (en castellà). madrilanea.com, 16-03-2012.
* 1 2 3 4 5 Rodríguez Rodríguez, Jorge Miguel; albalad Aiguabella, José María. «El periodismo narrativo en la era de internet». A: Crónica y mirada. Madrid: Libros del KO, 2013, pp. 111 - 117. ISBN 978-84-16001-01-9.
* ↑ «Carles A. Foguet». web. Kosmopolis 2015 (CCCB via OTRS). [Consulta: 5 novembre 2015].
* ↑ «EL PAÍS y ‘Jot Down’ se unen para publicar una revista y contenidos web» (en castellà). El Pais, 17-07-2015. [Consulta: 19 abril 2022].
* ↑ «‘Jot Down Smart’ deja de distribuirse con EL PAÍS» (en castellà). El Pais, 02-02-2019. [Consulta: 19 abril 2022].
* ↑ «'El País' i 'Jot Down' s'uneixen per impulsar una nova revista». Ara, 19-07-2015 [Consulta: 19 juliol 2015].

## Enllaços externs

* Jot Down - Lloc web oficial (castellà)
# Kudaa

Kudaa és un antic grup de tribus àrab d'origen discutit, perquè mentre uns pensen que descendeixen de Maadd altres els fan descendents d'Himyar. Les seves principals divisions són els Juhayna i els Bali. Les tribus que formarien part dels Madaa són:
* Kalb
* Juhayna
* Bali
* Bahra
* Khawlan
* Mahra
* Khusayn
* Djarm
* Banu Udhra
* Balkayn
* Tanukh
* Salih.
Això però és discutit i algunes (especialment els tanukhs, khawlans i mahres) són especialment dubtoses. A l'Àndalus descendents d'aquesta tribu vivien a Còrdova i mai van voler aprendre la llengua dels hispans, parlant sempre en àrab.

## Referències

* 1 2 3 Enciclopèdia de l'Islam, V, 314 a 318
# Kz 8 cm GrW 42

El kurzer 8 cm Granatwerfer 42 (abreviat com a: Kz 8cm GrW 42) era un morter alemany utilitzat durant la Segona Guerra Mundial. Estava desenvolupat a partir del morter mitjà 8 cm Granatwerfer 34, i la versió Kz tenia el canó més curt i era més lleuger per a ser utilitzat per els paracaigudistes (Fallschirmjäger), i va reemplacar el 5 cm leGrW 36, quan les seves carències van ser òbvies. El Kz 8 cm Granatwerfer 42 disparava un projectil tres vegades i mitja (de 3,5 kg) més i dues vegades més lluny que el seu antecessor (1,1 km) i pesava la meitat (26,5 kg). Es podia desmuntar en tres parts per al seu transport.
Alguns d'aquests morters estaven equipats amb un sistema de tret / carrega per corda de seguretat per al seu ús per control a distància. Eren generalment coneguts com a "Stummelwerfer" o "Llançador de soques".

## Bibliografia

* Gander, Terry and Chamberlain, Peter. Weapons of the Third Reich: An Encyclopedic Survey of All Small Arms, Artillery and Special Weapons of the German Land Forces 1939-1945. New York: Doubleday, 1979 ISBN 0-385-15090-3

## Enllaços externs

* German Infantry Mortars

## Referències

* ↑ Chamberlain, Peter. Mortars and rockets. Nova York: Arco Pub. Co, 1975. ISBN 0668038179. OCLC 2067459.
# Kardala

Kardala (àrab: كردلة, Kardala) és una vila palestina situada a la governació de Tubas, 13 quilòmetres al nord-est de Tubas adjacent a Bardala a l'oest i Ein al-Beida a l'est. Tenia una població de 160 habitants l'any 2006. Es troba als contraforts orientals de la vall del Jordà septentrional en una plana fèrtil de la terra. Està situat a 99 metres per sota del nivell del mar.
Kardala es va establir en la dècada de 1930. Els fundadors van ser membres del clan Daraghmah de Tubas que treballaven com a agricultors i criaven bestiar. Després de la guerra araboisraeliana de 1948, la família A'Hashah de l'àrea de Gaza hi va emigrar com a refugiats palestins. Tot i estar sota el límit de població, Kardala es regeix per un consell de vila, tot i que en lloc que constar de set membres, el consell es compon de tres membres.
Gairebé tots els residents que hi treballen ho fan en l'agricultura. Dels 800 dúnams del llogaret, 250 són terres cultivables. L'àrea urbanitzada de la localitat és de 30 dúnams. Els residents que treballen comprenen el 66% de la població, de la qual les dones representen el 31%. La mitjana d'ingressos és de 1000 NIS. No hi ha escoles o centres de salut al poble, però s'hi està construint una clínica de salut. Al voltant del 85% dels residents saben llegir i escriure i van a les escoles. La majoria dels estudiants universitaris van a la Universitat Oberta Al-Quds a Tubas.

## Referències

* 1 2 3 Kardala Village Profile Arxivat 2024-02-10 a Wayback Machine. Applied Research Institute - Jerusalem. February 2006.

## Enllaços externs

* Welcome To Kh. Kardala,
* Kardala (Fact Sheet), The Applied Research Institute - Jerusalem. February, 2006
# Kempnyia oliverai

Kempnyia oliverai és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Brasil (Goiás).

## Referències

* ↑ Klapálek, 1914. Cas. ces. Spol. ent. 11:60, 68.
* ↑ uBio (anglès)
* ↑ Bispo & Froehlich, 2004. Aquatic Insects 26(3-4):3.
* ↑ Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)

## Bibliografia

* Bispo & Froehlich, 2007. Aquatic Insects 29(3):214.
* Froehlich, 2010. Illiesia 6(12):181.

## Enllaços externs

* Encyclopedia of Life (anglès)
# La Redoute (equip ciclista)

L'equip La Redoute va ser un equip ciclista francès que competí professionalment entre el 1979 i 1985.

## Principals resultats

* París-Tours: Jean-Luc Vandenbroucke (1982)
* Tour de Romandia: Stephen Roche (1984)
* Critèrium Internacional: Stephen Roche (1985)
* Quatre dies de Dunkerque: Jean-Luc Vandenbroucke (1980, 1985)

### A les grans voltes

* Volta a Espanya
** 0 participacions:
* Tour de França
** 7 participacions (1979, 1980, 1981, 1982, 1983, 1984, 1985)
** 6 victòries d'etapa:
*** 2 el 1980: Mariano Martínez, Bernard Vallet
*** 1 el 1981: Robert Alban
*** 1 el 1984: Ferdi Van Den Haute
*** 2 el 1985: Stephen Roche, Régis Simon
** 0 victòries final:
** 1 classificacions secundàries:
*** Gran Premi de la muntanya: Bernard Vallet (1982)
* Giro d'Itàlia
** 0 participacions

## Composició de l'equip

1979 :
1980 :
1981 :
1982 :
1983 :
1984 :
1985 :

## Enllaços externs

* Plantilles a firstcycling.com Arxivat 2017-09-11 a Wayback Machine.
* Plantilles a memoire-du-cyclisme.eu
# La Rectoria de Sant Quirze Safaja

La La Rectoria de Sant Quirze Safaja és un edifici del municipi de Sant Quirze Safaja (Moianès) que forma part de l'Inventari del Patrimoni Arquitectònic de Catalunya.

## Descripció

És un edifici situat enfront de l'església parroquial, formant un pati enllosat entremig i tancat per una porta de ferro i un mur. Teulada a doble vessant. A la façana hi ha la porta d'arc de mig punt dovellat i un finestral del segle xvi, d'arc conopial amb arquets amb medallons i motllures a l'ampit.
Al pati, algunes de les lloses del paviment són de sepulcre (una datada de 1677) amb les inscripcions quasi esborrades. També hi ha una gran pica baptismal de pedra d'un metre de diàmetre. La porta d'entrada a recinte té llinda amb inscripció i doble ràfec al damunt.

## Història

Hi ha una inscripció esculpida a la llinda d'entrada al pati de la rectoria: 16-42 (amb un calze amb l'hòstia i dos canelobres als costats). La rectoria és del segle xvi segons una publicació.

## Referències

* 1 2 3 4 5 «La Rectoria de Sant Quirze Safaja». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 desembre 2015].
# La Livinièra

La Livinièra (en francès La Livinière) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Kish

«Kish» té aquests significats:
* Kish o Kix, ciutat sumèria
* Kish o Kays, illa iraniana
* Kish o Xahrisabz, ciutat de l'Uzbekistan a uns 80 km al sud de Samarcanda
# La Renaissance

La Renaissance és l'himne nacional de la República Centreafricana. Fou adoptat com a tal el 1960, després de la independència de l'estat. La lletra fou escrita pel que era en aquell moment primer ministre, Barthélémy Boganda. La música és de Herbert Pepper, que també va compondre l'himne nacional del Senegal.
A més de la versió en francès, hi ha una versió en llengua sango, anomenada " E Zingo ".

## Versió en francès

* Ô Centrafrique, ô berceau des Bantous!
* Reprends ton droit au respect, à la vie!
* Longtemps soumis, longtemps brimé par tous,
* Mais de ce jour brisant la tyrannie.
* Dans le travail, l'ordre et la dignité,
* Tu reconquiers ton droit, ton unité,
* Et pour franchir cette étape nouvelle,
* De nos ancêtres la voix nous appelle.
* ESTRIBILLO:
* Au travail dans l'ordre et la dignité,
* Dans le respect du droit dans l'unité,
* Brisant la misère et la tyrannie,
* Brandissant l'étendard de la Patrie.

## Versió en Sango

* Bêafrîka, mbeso tî âBantu
* Kîri mo gbû gîgî tî mo-mvenî
* Mo bâa pâsi na gbe tî âzo kûê
* Me fadësô, mo ke na kürü gô
* Mo sö benda, mo bûngbi kûê ôko
* Na kusâra ngâ na nëngö-terê
* Tî tö ndâ tî finî dutï tî ë sô
* E mä gbegô tî_âkötarä tî ë
* ESTRIBILLO:
* E gbû kua nzönî na nëngö-terê
* E kpë ndiä nzönî na mängö-terê
* E kinda wasïöbê, ë tomba pâsi
* E yâa bandêra tî ködrö tî ë!

## Traducció al català

* Central. Oh, ho, bressol del bantú!
* Vigila el dret al respecte de la vida!
* Molt de temps sotmesa, molt de temps intimidada per tothom,
* Però avui trenquem amb la tirania.
* En el treball, l'ordre i la dignitat
* Tu reconquereixes el teu dret, la teva unitat,
* I per a dur a terme aquesta nova etapa,
* Dels nostres ancestres ens crida la veu.
* ESTRIBILLO:
* En el treball, en ordre i en dignitat,
* En el respecte del dret en la unitat,
* Fent front a la misèria i la tirania
* Amb l'estendard de la Pàtria al davant.

## Referències

* ↑ Traduït de la versió en castellà que hi ha a la viquipèdia en llengua castellana i de la versió en francès

## Enllaços externs

* MIDI file Arxivat 2007-05-27 a Wayback Machine.
* Society for Renaissance Studies
# L'Abellar

L'Abellar és una muntanya de 163 metres que es troba al municipi de Montoliu de Lleida, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya